CELEX: 32008R0917
Language: hu
Date: 2008-09-18
Title: A Bizottság 917/2008/EK rendelete ( 2008. szeptember 18. ) a 979/2007/EK rendelettel a sertéshús tekintetében megnyitott vámkontingens keretében a 2008 szeptemberének első hét napján benyújtott kérelmekre vonatkozó behozatali engedélyek kiadásáról

19.9.2008   
            
            
               HU
            
            
               Az Európai Unió Hivatalos Lapja
            
            
               L 251/27
            
         
      A BIZOTTSÁG 917/2008/EK RENDELETE
   
   (2008. szeptember 18.)
   a 979/2007/EK rendelettel a sertéshús tekintetében megnyitott vámkontingens keretében a 2008 szeptemberének első hét napján benyújtott kérelmekre vonatkozó behozatali engedélyek kiadásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre („az egységes közös piacszervezésről szóló rendelet”) (1),
   tekintettel a Kanadából származó sertéshúsra vonatkozó behozatali vámkontingens megnyitásáról és kezeléséről szóló, 2007. augusztus 21-i 979/2007/EK bizottsági rendeletre (2) és különösen 5. cikke (5) bekezdésére,
   mivel:
   
               (1)
            
            
               A 979/2007/EK rendelet vámkontingenst nyitott meg a sertéshúságazat termékeinek behozatalára vonatkozóan.
            
         
               (2)
            
            
               A 2008. október 1-jétőldecember 31-ig terjedő alidőszakra vonatkozóan 2008 szeptemberének első hét napján benyújtott behozatali engedély iránti kérelmek a rendelkezésre állónál kisebb mennyiségre vonatkoznak. Ezért helyénvaló meghatározni azokat a mennyiségeket, amelyekre nem nyújtottak be kérelmet, mivel e mennyiségeket hozzá kell adni a kontingens következő alidőszakára megállapított mennyiségekhez,
            
         ELFOGADTA EZT A RENDELETET:
   1. cikk
   A 09.4204 tételszámú kontingensből 2 312 000 kg az a mennyiség, amelyre nem nyújtottak be behozatali engedély iránti kérelmet a 979/2007/EK rendelet alapján, és amelyet hozzá kell adni a 2009. január 1-jétőlmárcius 31-ig terjedő alidőszakhoz.
   2. cikk
   Ez a rendelet 2008. szeptember 19-én lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. szeptember 18-án.
      
         
            a Bizottság részéről
         
         Jean-Luc DEMARTY
         
         
            mezőgazdasági és vidékfejlesztési főigazgató
         
      
   
   
      (1)  HL L 299., 2007.11.16., 1. o.
   
      (2)  HL L 217., 2007.8.22., 12. o.